আচমকা মণিপুর সফরে যাচ্ছেন মোহন ভাগবত

ওয়েবডেস্ক- মণিপুরে (Manipur) প্রধানমন্ত্রী নরেন্দ্র মোদির (Pm Narendra Modi) সফর ছিল মাত্র তিনঘণ্টার জন্য। এই নিয়ে বিরোধীদের তীব্র সমালোচনা মুখে পড়েছিলেন তিনি। এবার সেই বিধ্বস্ত মণিপুরে সফরে যাচ্ছেন সঙ্ঘ প্রধান মোহন ভাগবত (RSS Chief Mohan Bhagwat) । শেষবার তিনি এসেছিলেন ২০২২ সালে। এর পর দীর্ঘ প্রায় দু বছর ধরে জাতি বিদ্বেষে জর্জরিত হয়েছে মণিপুর। মৃত্যু, থেকে ধর্ষণ, ভিটেমাটি ছাড়া বহু মানুষ। এবার আগামী ২০ নভেম্বর মণিপুর সফরে যাচ্ছেন মোহন ভাগবত।

মণিপুরে আরএসএস-এর সভাপতি তরুণ কুমার শর্মা জানিয়েছেন, সঙ্ঘের শতবর্ষ উপলক্ষে রাজ্য সফরে আসছেন মোহন ভাগবত। তিন দিনের সফরে একাধিক কর্মসূচি রয়েছে সঙ্ঘ প্রধানের। এই সফরে রাজ্যের বিভিন্ন সাধারণ মানুষ, উদ্যোগপতি এবং বিভিন্ন উপজাতি গোষ্ঠীর নেতাদের সঙ্গে সাক্ষাৎ করবেন তিনি। কর্মসূচি অনুযায়ী প্রথম দিন ইম্ফলের ইম্ফলের কনজেং লাইকাইয়ে একটি অনুষ্ঠানে উদ্যোক্তা এবং বিশিষ্ট ব্যক্তিদের সঙ্গে সাক্ষাৎ করবেন মোহন ভাগবত। ২১ নভেম্বর আদিবাসী নেতাদের সঙ্গে দেখা করবেন তিনি। সংঘর্ষের ঘটনায় ঘরছাড়া মানুষ যে রিলিফ ক্যাম্পে রয়েছে সেখানে তিনি যাবেন না বলেই এখনও পর্যন্ত সিদ্ধান্ত নেওয়া আছে।

আরও পড়ুন- ১৯৪৭ সালের কয়েনের উপর সোনালি বাঘ, মোদির হাতঘড়ির দাম কত জানেন?

উল্লেখ্য, ২০২৩ সালের মে মাস থেকে জাতি বিদ্বেষে উত্তপ্ত মণিপুর। কুকি-মেইতেইদের সংঘর্ষে ২৬০ জনের মৃত্যু হয়েছে। বাস্তুচ্যুত প্রায় ৫০ হাজারের বেশি মানুষ। সম্প্রতি প্রধানমন্ত্রী মোদি মণিপুরে এসে হিংসা বিদ্বেষ ভুলে শান্তি আহ্বান জানিয়েছিলেন। প্রধানমন্ত্রীর বার্তা ছিল উন্নয়নের জন্য শান্তি জরুরি। সেইসঙ্গে তিনি মণিপুরবাসীকে আশ্বাস দেন, কেন্দ্রীয় সরকার রাজ্যের বিভিন্ন গোষ্ঠীর সঙ্গে সমঝোতা করাতে চেষ্টা অব্যাহত রেখেছে।

দেখুন আরও খবর-